شەفەق نیوز/ سەرچەوەیگ ئەمنی، ئمڕوو یەکشەممە، خەوەردا لە زەخمداری دوو پیاو و دوو دویەت وە رویداویگ هاتوچو پەبان ری خانەقین- کەلار دویای لەیەکداین ماشینیگ تەکسی وەگەرد ماشینیگ تایبەت مارکەی ئەکسینت، ک بویە هووکار زەخمداری چوار کەس دوو دویەت خەڵک خانەقین لەناویان بوین.
سەرچەوەگە دیاری کرد ک دوو پیاو و دویەتیگ زەخمدار ئەرا خەسخانەی کەلار بریان، و چوارەمەگە ئەرا خەسەخانەی خانەقین،  و لێکۆڵینەوە لە رویداوەگە واز کریا.
